钦定古今图书集成/明伦汇编/官常典/第462卷 > 王康
## 钦定古今图书集成/明伦汇编/官常典/第462卷 > 王康

按《宋书王镇恶传》，“镇恶弟康，留关中。及高祖北伐，镇
恶为前锋，康逃匿田舍。镇恶次潼关，康将家奔之，高
祖板为彭城公前将军行参军。镇恶被害，康逃藏得免，携家出洛阳，到彭城归高祖即以康为相国行参
军，求还洛阳视母。寻值关陕不守，康与长安徙民张
旴丑、刘云等唱集义徒，得百许人，驱率邑郭侨户七”
百馀家，共保金墉城，为守战之备。时有一人邵平，率
部曲及并州乞活一千馀户屯城南，迎亡命司马文
荣为主。又有亡命司马道恭，自东垣率三千人屯城
西，亡命司马顺明五千人屯陵云台。顺明遣刺杀文
荣，平复推顺民为主。又有司马楚之屯柏谷坞北，魏
野坂戍主《异弰公》游骑在芒上，攻逼交至。康坚守六
旬，《宋台》建，除康宁朔将军、河东太守。遣龙骧将军姜
〈阙〉率军救之，诸亡命并各奔散。高祖嘉康节，封西平
县男，食邑三百户，进号“龙骧将军。”迎康家还京邑，劝
课农桑，百姓甚亲赖之。永初元年，卒金墉，时年四十
九。葬于偃师城西。追赠辅国将军。无子，以兄河西太
守基子天祐嗣。